**Voitonpäivä toisen maailmansodan natsismista** (ukr. День перемоги над нацизмом у Другій світовій війні, *Den peremohy nad natsyzmom u Druhi svitovi vijny*), tai lyhyesti **Voitonpäivä** (ukr. День перемоги, *Den peremohy*) oli kansallinen juhlapäivä Ukrainassa. Juhlapäivää vietettiin tällä nimellä ensimmäisen kerran 9. toukokuuta 2015. Se oli yleinen vapaapäivä (poikkeuksena vuosi 2023). Juhlapäivää vietettiin Ukrainassa 2023 saakka. Voitonpäivä toisen maailmansodan natsismista korvasi aiemmin Suuren isänmaallisen sodan voitonpäivänä juhlitun, Neuvostoliiton perintönä vietetyn juhlapäivän, jonka juhliminen lopetettiin dekommunistisen eli kommunismin edistämisen juhlistamisen kieltävän lainsäädännän vuoksi. Osana uutta lainsäädäntöä esimerkiksi kommunismiin kytkeytynyt nimitys "Suuri isänmaallinen sota" poistettiin ukrainalaisesta lainsäädännöstä. Vuodesta 2015 lähtien on Voitonpäivän aattona, 8. toukokuuta, vietetty kansallista muisto- ja sovintopäivää. Ukrainassa toisen maailmansodan natsismista saavutetun voitonpäivän symbolina oli punainen unikonkukka.

9. toukokuuta 2022 Ukrainan presidentti Volodymyr Zelenskyi muistutti, kuinka maansa ja kotiensa puolesta taistelleet ukrainalaiset vapauttivat toisessa maailmansodassa Ukrainan natseista. Venäjän Ukrainaan kohdistamassa  hyökkäyssodassa (2022–) maahantunkeutuja jäljittelee natsien hirvittäviä rikoksia ja natsifilosofiaa. Presidentin mukaan ei ole olemassa miehittäjää, joka voisi juurtua vapaaseen maahan eikä ole hyökkääjää, joka voi hallita Ukrainan vapaita ihmisiä.

Ukrainan parlamentin päätöksellä yhä jatkuvan sotatilan vuoksi toukokuun 2023 arkipäiviksi osuvat kansalliset juhlapäivät (1. 8. ja 9. toukokuuta) ovat Ukrainassa työpäiviä, eikä silloin ole kansallisia vapaapäiviä.

Muutokset vuodesta 2024 lähtien
-------------------------------

Volodymyr Zelenskyi allekirjoitti 8. toukokuuta 2023 asetuksen, jonka mukaan 9. toukokuuta ei jatkossa olisi enää Ukrainassa Voitonpäivä toisen maailmansodan natsismista. Sen sijaan Ukraina juhlii vastedes Eurooppa-päivää 9. toukokuuta. Verh’ovna Radalle annettiin lakiesitys, jolla yhdistettiin kahden aiemmin 8. ja 9. toukokuuta juhlittujen muistopäivien viettäminen. Vastedes Ukrainassa vietetään 8. toukokuuta kansallista muisto- ja sovintopäivää sekä voitonpäivää toisen maailmansodan natsismista. Samana päivänä länsiliittoutuneissa maissa muistetaan voittoa toisessa maailmansodassa.

Lähteet
-------

1. 1 2  Ukraine celebrates Day of Remembrance and Reconciliation (Video) *unian.info*.  8.5.2017. Viitattu 21.4.2023. (englanniksi)
2. 1 2  Вихідні у травні: скільки відпочиватимуть українці (Toukokuun viikonloput : kuinka paljon vapaata ukrainalaisilla on (tulee olemaan)) *zn.ua*.  20.4.2023. Viitattu 21.4.2023. (englanniksi)
3. ↑  Ten myths about decommunization in Ukraine *euromaidanpress.com*.  18.6.2015.  Arkistoitu 25.6.2020. Viitattu 21.4.2023. (englanniksi)
4. 1 2  9.5.2020  9.5.2020. ukrinform.ua. Viitattu 21.4.2023. (ukrainaksi)
5. ↑  Звернення Президента України з нагоди Дня перемоги над нацизмом у Другій світовій війні *Ukrainan presidentti, president.gov.ua*.  9.5.2022. Viitattu 21.4.2023. (ukrainaksi)
6. ↑  Україна щорічно 9 травня відзначатиме День Європи - указ президента *eurointegration.com.ua*. Viitattu 8.5.2023. uk
7. ↑  Zelensky Makes Pointed Putin Move Ahead of Russia's Victory Day Parade *newsweek.com*.
8. ↑  President’s Decree declares May 9 as Europe Day in Ukraine *ukrinform.net*.
9. ↑  9 травня в Україні відзначатимуть День Європи, 8 травня - День пам'яті та перемоги над нацизмом у Другій світовій війні - Зеленський *Інтерфакс-Україна*. Viitattu 8.5.2023. (ukrainaksi)
10. ↑  Zelenskiy Declares May 9 'Europe Day' Ahead Of Russia's World War II Anniversary RFE/RL's Ukrainian Service, RadioFreeEurope/RadioLiberty. Viitattu 8.5.2023. (ukrainaksi)
11. ↑  Zelensky signs decree making May 9 Europe Day, proposes to celebrate Victory Day on May 8 *kyivindependent.com*.  8.5.2023. Viitattu 3.6.2023. (englanniksi)
12. ↑  День пам'яті та перемоги над нацизмом зробили офіційним вихідним *espreso.tv*. Viitattu 29.5.2023. (ukrainaksi)

Aiheesta muualla
----------------

* Kuvia tai muita tiedostoja aiheesta **Voitonpäivä toisen maailmansodan natsismista** Wikimedia Commonsissa